title: 2011/505/EU: Neuvoston päätös, annettu 6 päivänä joulukuuta 2010 , henkilöiden vapaasta liikkuvuudesta 21 päivänä kesäkuuta 1999 tehdyllä Euroopan yhteisön ja sen jäsenvaltioiden sekä Sveitsin valaliiton sopimuksella perustetussa sekakomiteassa omaksuttavasta Euroopan unionin kannasta sosiaaliturvajärjestelmien yhteensovittamista koskevan liitteen II korvaamiseen

text:
               17.8.2011

               FI

               Euroopan unionin virallinen lehti

               L 209/1

         NEUVOSTON PÄÄTÖS,
   annettu 6 päivänä joulukuuta 2010,
   henkilöiden vapaasta liikkuvuudesta 21 päivänä kesäkuuta 1999 tehdyllä Euroopan yhteisön ja sen jäsenvaltioiden sekä Sveitsin valaliiton sopimuksella perustetussa sekakomiteassa omaksuttavasta Euroopan unionin kannasta sosiaaliturvajärjestelmien yhteensovittamista koskevan liitteen II korvaamiseen
   (2011/505/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 79 artiklan 2 kohdan b alakohdan yhdessä 218 artiklan 9 kohdan kanssa,
   ottaa huomioon seitsemän sopimuksen tekemisestä Sveitsin valaliiton kanssa 4 päivänä huhtikuuta 2002 tehdyn neuvoston ja, tiede- ja teknologiayhteistyötä koskevan sopimuksen osalta, komission päätöksen 2002/309/EY, Euratom (1), ja erityisesti sen 2 artiklan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan yhteisön ja sen jäsenvaltioiden sekä Sveitsin valaliiton sopimus henkilöiden vapaasta liikkuvuudesta (2), jäljempänä ’sopimus’, tuli voimaan 1 päivänä kesäkuuta 2002.

               (2)

               Sopimuksen 18 artiklan mukaan sekakomitea voi päättää sopimukseen, muun muassa sosiaaliturvajärjestelmien yhteensovittamista koskevaan sopimuksen liitteeseen II, tehtävistä muutoksista.

               (3)

               Jotta unionin säädöksiä sovellettaisiin edelleen johdonmukaisesti ja asianmukaisella tavalla ja jotta vältettäisiin hallinnolliset ja mahdolliset oikeudelliset ongelmat, sopimuksen liitettä II olisi muutettava lisäämällä siihen unionin uudet säädökset, joihin sopimuksessa ei nykyisellään viitata.

               (4)

               Selkeyden ja järkevyyden vuoksi sopimuksen liite II ja mainitun liitteen lisäpöytäkirja olisi kodifioitava.

               (5)

               Tähän päätökseen sovelletaan Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitettyä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehtyä pöytäkirjaa. Tähän päätökseen sovelletaan myös Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitettyä, Tanskan asemasta tehtyä pöytäkirjaa.

               (6)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan 1 ja 2 artiklan mukaisesti nämä jäsenvaltiot eivät osallistu tämän päätöksen hyväksymiseen, se ei sido näitä jäsenvaltioita eikä sitä sovelleta näihin jäsenvaltioihin, sanotun kuitenkaan rajoittamatta mainitun pöytäkirjan 4 artiklan soveltamista. Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjan 1 ja 2 artiklan mukaisesti Tanska ei osallistu tämän päätöksen hyväksymiseen, se ei sido Tanskaa eikä sitä sovelleta Tanskaan.

               (7)

               Sellaiset sopimukseen sisältyvät sitoumukset, jotka liittyvät Euroopan yhteisön perustamissopimuksen kolmannen osan IV osastoon, eivät sido Tanskan kuningaskuntaa, Irlantia ja Ison-Britannian ja Pohjois-Irlannin yhdistynyttä kuningaskuntaa yhteisön oikeuteen kuuluvina velvoitteina, vaan niitä sovelletaan edelleen kyseisten jäsenvaltioiden ja Sveitsin valaliiton välisestä sitoumuksesta johtuvina velvoitteina,

         ON HYVÄKSYNYT TÄMÄN PÄÄTÖKSEN:
   1 artikla
   Henkilöiden vapaasta liikkuvuudesta tehdyn Euroopan yhteisön ja sen jäsenvaltioiden sekä Sveitsin valaliiton välisen sopimuksen 14 artiklalla perustetussa sekakomiteassa unionin puolesta omaksuttava kanta perustuu tämän päätöksen liitteessä I olevaan luonnokseen sekakomitean päätökseksi.
   2 artikla
   Tämän päätöksen liitteessä II oleva julistus hyväksytään ja esitetään unionin puolesta sekakomiteassa sekakomitean hyväksyessä edellä 1 artiklassa tarkoitetun päätöksen.

      Tehty Brysselissä 6 päivänä joulukuuta 2010.

            Neuvoston puolesta

            Puheenjohtaja

         J. MILQUET

      (1)  EYVL L 114, 30.4.2002, s. 1.

      (2)  EYVL L 114, 30.4.2002, s. 6.

      LIITE I

         LUONNOS
         SEKAKOMITEAN PÄÄTÖS N:o …/2010,
         Henkilöiden vapaasta liikkuvuudesta tehdyllä Euroopan yhteisön ja sen jäsenvaltioiden sekä Sveitsin valaliiton sopimuksella perustetun
         annettu …,
         sosiaaliturvajärjestelmien yhteensovittamista koskevan mainitun sopimuksen liitteen II korvaamisesta
         SEKAKOMITEA, joka
         ottaa huomioon henkilöiden vapaasta liikkuvuudesta tehdyn Euroopan yhteisön ja sen jäsenvaltioiden sekä Sveitsin valaliiton sopimuksen, jäljempänä ’sopimus’, ja erityisesti sen 18 artiklan,
         sekä katsoo seuraavaa:

                     (1)

                     Sopimus allekirjoitettiin 21 päivänä kesäkuuta 1999, ja se tuli voimaan 1 päivänä kesäkuuta 2002.

                     (2)

                     Sosiaaliturvajärjestelmien yhteensovittamista koskevaa sopimuksen liitettä II on muutettu viimeksi 6 päivänä heinäkuuta 2006 tehdyllä päätöksellä N:o 1/2006 (1), ja nyt se olisi saatettava ajan tasalle niin, että siinä otetaan huomioon edellisen muutoksen jälkeen voimaan tulleet Euroopan unionin uudet säädökset, etenkin sosiaaliturvajärjestelmien yhteensovittamisesta 29 päivänä huhtikuuta 2004 annettu Euroopan parlamentin ja neuvoston asetus (EY) N:o 883/2004 ja sen täytäntöönpanemiseksi annetut säädökset (2).

                     (3)

                     Asetus (EY) N:o 883/2004 korvasi sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 (3).

                     (4)

                     Selkeyden ja järkevyyden vuoksi sopimuksen liite II ja mainitun liitteen lisäpöytäkirja olisi konsolidoitava oikeudellisesti velvoittavaksi versioksi.

                     (5)

                     Sopimuksen liitteen II olisi vastattava asiaa koskevien Euroopan unionin säädösten kehittymistä,

               ON HYVÄKSYNYT TÄMÄN PÄÄTÖKSEN:
         1 artikla
         Korvataan henkilöiden vapaasta liikkuvuudesta tehdyn Euroopan yhteisön ja sen jäsenvaltioiden sekä Sveitsin valaliiton sopimuksen, jäljempänä ’sopimus’ liite II tämän päätöksen liitteellä.
         2 artikla
         Tämä päätös annetaan bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielillä, ja jokainen teksti on yhtä todistusvoimainen.
         3 artikla
         Tämä päätös tulee voimaan sitä päivää seuraavana päivänä, jona se on annettu.

            Tehty Brysselissä ….

                  Sekakomitean puolesta

                  Puheenjohtaja

                  Sihteerit

         LIITE

               ”LIITE II

                  SOSIAALITURVAJÄRJESTELMIEN YHTEENSOVITTAMINEN

               1 artikla
               (1)   Sopimuspuolet sopivat, että ne soveltavat keskenään sosiaaliturvajärjestelmien yhteensovittamisen alalla niitä Euroopan unionin säädöksiä, joihin viitataan, sellaisina kuin ne ovat tässä liitteessä olevassa A osassa mukautettuina, tai niitä vastaavia sääntöjä.
               (2)   Käsitteellä ”jäsenvaltio(t)”, joka esiintyy tässä liitteessä olevassa A osassa mainituissa säädöksissä, tarkoitetaan Euroopan unionin säädösten piiriin kuuluvien valtioiden lisäksi myös Sveitsiä.
               2 artikla
               (1)   Soveltaessaan tätä liitettä sopimuspuolet ottavat aiheellisella tavalla huomioon Euroopan unionin säädökset, joihin viitataan tässä liitteessä olevassa B osassa.
               (2)   Soveltaessaan tätä liitettä sopimuspuolet kiinnittävät huomiota Euroopan unionin säädöksiin, joihin viitataan tässä liitteessä olevassa C osassa.
               3 artikla
               (1)   Tämän liitteen lisäpöytäkirjassa määrätään erityismääräyksistä, jotka koskevat siirtymäjärjestelmää, jota sovelletaan sellaisten Euroopan unionin tiettyjen jäsenvaltioiden kansalaisten työttömyysvakuutuksiin, joilla on alle vuoden mittainen Sveitsin oleskelulupa, ja jotka koskevat Sveitsin avustuksia liikuntakyvyttömille sekä ammatillisten vakuutusjärjestelmien vanhuus-, perhe- ja työkyvyttömyyseläkkeitä.
               (2)   Lisäpöytäkirja on erottamaton osa tätä liitettä.
               A OSA:   SÄÄDÖKSET, JOIHIN VIITATAAN

                           1.

                           Euroopan parlamentin ja neuvoston asetus (EY) N:o 883/2004, annettu 29 päivänä huhtikuuta 2004, sosiaaliturvajärjestelmien yhteensovittamisesta (4 35), sellaisena kuin se on muutettuna sosiaaliturvajärjestelmien yhteensovittamisesta annetun asetuksen (EY) N:o 883/2004 muuttamisesta ja sen liitteiden sisällön määrittämisestä 16 päivänä syyskuuta 2009 annetulla Euroopan parlamentin ja neuvoston asetuksella (EY) N:o 988/2009 (5 36)

                              Tätä sopimusta sovellettaessa asetusta (EY) N:o 883/2004 koskevat seuraavat mukautukset:

                                       a)

                                       Täydennetään liitteessä I olevaa I jaksoa seuraavasti:
                                       ”Sveitsi

                                       Liittovaltion siviililain 131 pykälän 2 momenttiin ja 293 pykälän 2 momenttiin perustuvia elatustukia koskeva kantoneitten lainsäädäntö.”

                                       b)

                                       Täydennetään liitteessä I olevaa II jaksoa seuraavasti:
                                       ”Sveitsi

                                       Perhe-etuuksista annetun liittovaltion lain 3 pykälän 2 momenttiin perustuvat asiassa sovellettavan kantoneitten lainsäädännön mukaiset syntymä- ja adoptioavustukset.”

                                       c)

                                       Täydennetään liitettä II seuraavasti:
                                       ”Saksa – Sveitsi

                                                   a)

                                                   Sosiaaliturvasta 25 päivänä helmikuuta 1964 tehty sopimus sellaisena kuin se on muutettuna 9 päivänä syyskuuta 1975 tehdyllä lisäsopimuksella N:o 1 ja 2 päivänä maaliskuuta 1989 tehdyllä lisäsopimuksella N:o 2:

                                                               i)

                                                               sopimuksen päätöspöytäkirjan 9 b kohdan 1 kohdan 1–4 alakohdat (Saksan erillisalueen Büsingenin asukkaisiin sovellettava lainsäädäntö ja heidän oikeutensa luontoisetuuksina maksettaviin sairausvakuutuskorvauksiin)

                                                               ii)

                                                               sopimuksen päätöspöytäkirjan 9 e kohdan 1 kohdan b alakohdan ensimmäinen, toinen ja neljäs virke (mahdollisuus vapaaehtoiseen sairausvakuutukseen Saksassa muutettaessa Saksan sisällä).

                                                   b)

                                                   Työttömyysvakuutuksista 20 päivänä lokakuuta 1982 tehty sopimus, sellaisena kuin se on muutettuna 22 päivänä joulukuuta 1992 tehdyllä lisäpöytäkirjalla:

                                                               i)

                                                               sopimuksen 8 artiklan 5 kohta, Saksa (Büsingenin alue) osallistuu Sveitsin lainsäädännön mukaista kantonin maksuosuutta vastaavalla määrällä kustannuksiin, joita aiheutuu todellisista paikoista, joilla työllistetään järjestelyn piiriin kuuluvia työntekijöitä työmarkkinatoimenpitein.

                                          Espanja – Sveitsi

                                       Sosiaaliturvasta 13 päivänä lokakuuta 1969 tehdyn sopimuksen päätöspöytäkirjan 17 kohta, sellaisena kuin sopimus on muutettuna 11 päivänä kesäkuuta 1982 tehdyllä lisäsopimuksella; Espanjan vakuutusjärjestelmässä tämän säännöksen mukaisesti vakuutettujen henkilöiden ei tarvitse kuulua Sveitsin sairausvakuutusjärjestelmään.

                                          Italia – Sveitsi

                                       Sosiaaliturvasta 14 päivänä joulukuuta 1962 tehdyn sopimuksen 9 artiklan 1 kohta, sellaisena kuin sopimus on muutettuna 18 päivänä joulukuuta 1963 tehdyllä lisäsopimuksella N:o 1, 4 päivänä heinäkuuta 1969 tehdyllä lisäsopimuksella, 25 päivänä helmikuuta 1974 tehdyllä lisäpöytäkirjalla ja 2 päivänä huhtikuuta 1980 tehdyllä lisäsopimuksella N:o 2.”

                                       d)

                                       Täydennetään liitettä IV seuraavasti:
                                       ”Sveitsi”

                                       e)

                                       Täydennetään liitteessä VIII olevaa 1 osaa seuraavasti:
                                       ”Sveitsi

                                       Kaikki perusjärjestelmän vanhuus-, perhe- ja työkyvyttömyyseläkkeitä (vanhuusvakuutuksista ja jälkeenjääneiden vakuutuksista annettu liittovaltion laki sekä työkyvyttömyysvakuutuksista annettu liittovaltion laki) ja ammatillisen vakuutusjärjestelmän vanhuuseläkkeitä (ammatillisista vanhuus- ja työkyvyttömyysvakuutuksista sekä jälkeenjääneiden vakuutuksista annettu liittovaltion laki) koskevat hakemukset.”

                                       f)

                                       Täydennetään liitteessä VIII olevaa 2 osaa seuraavasti:
                                       ”Sveitsi

                                       Ammatillisen vakuutusjärjestelmän pakolliset vanhuus-, perhe- ja työkyvyttömyyseläkkeet (ammatillisista vanhuus-, työkyvyttömyys-, ja jälkeenjääneiden vakuutuksista annettu liittovaltion laki).”

                                       g)

                                       Täydennetään liitteessä IX olevaa II osaa seuraavasti:
                                       ”Sveitsi

                                       Ammatillisen vakuutusjärjestelmän pakolliset perhe-eläkkeet ja työkyvyttömyyseläkkeet (ammatillisista vanhuus- ja työkyvyttömyysvakuutuksista sekä jälkeenjääneiden vakuutuksista annettu liittovaltion laki).”

                                       h)

                                       Täydennetään liitettä X seuraavasti:

                                                   ”1.

                                                   Lisäetuudet (lisäetuuksia koskeva liittovaltion laki, annettu 19 päivänä maaliskuuta 1965) ja niiden kaltaiset etuudet, joista säädetään kantoneitten lainsäädännössä.

                                                   2.

                                                   Työttömyysvakuutukseen perustuvat eläkkeet vakavissa tapauksissa (cas pénibles) (työkyvyttömyysvakuutuksista 19 päivänä kesäkuuta 1959 annetun liittovaltion lain 28 pykälän 1 a momentti, sellaisena kuin se on muutettuna 7 päivänä lokakuuta 1994).

                                                   3.

                                                   Kantoneitten lainsäädännössä säädetyt työttömille myönnettävät erilaiset maksuihin perustumattomat etuudet.

                                                   4.

                                                   Maksuihin perustumattomat ylimääräiset työkyvyttömyyseläkkeet vammaisille (työkyvyttömyysvakuutuksista 19 päivänä kesäkuuta 1959 annetun liittovaltion lain 39 pykälä), joihin ei ole sovellettu ennen työkyvyttömyyden alkamista Sveitsin lainsäädäntöä työntekijänä tai itsenäisenä ammatinharjoittajana toimimisen perusteella.”

                                       i)

                                       Täydennetään liitettä XI seuraavasti:
                                       ”Sveitsi

                                                   1.

                                                   Vanhuusvakuutuksia ja jälkeenjääneiden vakuutuksia koskevan liittovaltion lain 2 pykälää sekä työkyvyttömyysvakuutuksia koskevan liittovaltion lain 1 pykälää, joissa säädetään muissa kuin tähän sopimukseen kuuluvissa valtioissa asuvien Sveitsin kansalaisten vapaaehtoisista vakuutuksista näillä vakuutusaloilla, sovelletaan Sveitsin ulkopuolella asuviin henkilöihin, jotka ovat sellaisten valtioiden kansalaisia, joihin tätä sopimusta sovelletaan, sekä näiden valtioiden alueella asuviin pakolaisiin ja valtiottomiin, jos nämä henkilöt ovat liittyneet vapaaehtoiseen vakuutusjärjestelmään viimeistään vuoden kuluessa siitä päivästä, kun he eivät enää ole vakuutettuina vanhuus- ja työkyvyttömyysvakuutuksia sekä jälkeenjääneiden vakuutuksia koskevassa järjestelmässä vähintään viisi vuotta yhtäjaksoisesti jatkuneen vakuutuskauden jälkeen.

                                                   2.

                                                   Kun henkilö ei enää ole vakuutettuna Sveitsin vanhuus- ja työkyvyttömyysvakuutuksia sekä jälkeenjääneiden vakuutuksia koskevassa järjestelmässä vähintään viiden vuoden yhtäjaksoisen vakuutuskauden jälkeen, hänellä on oikeus jatkaa vakuutustaan työnantajan suostumuksella, jos hän työskentelee sveitsiläisen työnantajan lukuun valtiossa, joka ei kuulu tähän sopimukseen, ja jos hän hakee vakuutuksen jatkamista kuuden kuukauden kuluessa siitä päivästä, kun hänen vakuutuksensa raukeaa.

                                                   3.

                                                   Sveitsin pakollinen sairausvakuutus ja vapautusmahdollisuudet

                                                               a)

                                                               Sveitsin lain pakollista sairausvakuutusjärjestelmää koskevia säännöksiä sovelletaan seuraaviin henkilöiden, jotka eivät asu Sveitsissä:

                                                                           i)

                                                                           henkilöt, joihin sovelletaan Sveitsin lainsäädäntöä asetuksen II osaston perusteella;

                                                                           ii)

                                                                           henkilöt, joiden etuuksista aiheutuneista kustannuksista Sveitsi vastaa asetuksen 24, 25 ja 26 artiklan mukaisesti;

                                                                           iii)

                                                                           henkilöt, jotka saavat etuuksia Sveitsin työttömyysvakuutuksesta;

                                                                           iv)

                                                                           edellä olevissa i ja iii kohdassa tarkoitettujen henkilöiden perheenjäsenet tai Sveitsissä asuvan ja Sveitsin sairausvakuutusjärjestelmässä vakuutetun työntekijän tai yksityisen ammatinharjoittajan perheenjäsenet, elleivät perheenjäsenet asu jossakin seuraavista valtioista: Tanska, Espanja, Unkari, Portugali, Ruotsi tai Yhdistynyt kuningaskunta;

                                                                           v)

                                                                           edellä olevassa ii kohdassa tarkoitettujen henkilöiden perheenjäsenet tai Sveitsissä asuvan ja Sveitsin sairausvakuutusjärjestelmässä vakuutetun eläkettä saavan henkilön perheenjäsenet, elleivät perheenjäsenet asu jossakin seuraavista valtioista: Tanska, Portugali, Ruotsi tai Yhdistynyt kuningaskunta.

                                                                     Perheenjäseniksi katsotaan henkilöt, jotka määritellään perheenjäseniksi asuinvaltion lainsäädännön mukaisesti.

                                                               b)

                                                               Edellä olevassa a kohdassa tarkoitetut henkilöt voivat hakemuksesta saada vapautuksen pakollisesta sairausvakuutuksesta, jos he asuvat jossakin seuraavassa luetelluista valtioista ja todistavat kuuluvansa kyseisen valtion sairausvakuutusjärjestelmään: Saksa, Ranska, Italia, Itävalta ja a kohdan iv ja v kohdassa tarkoitetuissa tapauksissa Suomi sekä a kohdan ii kohdassa tarkoitetuissa tapauksissa Portugali.
                                                               Hakemus

                                                                           aa)

                                                                           on tehtävä kolmen kuukauden kuluessa siitä, kun velvoite kuulumisesta Sveitsin vakuutusjärjestelmään alkaa; jos hakemus tehdään tämän määräajan jälkeen, vapautus tulee perustelluissa tapauksissa voimaan vakuutusvelvoitteen alkamispäivästä;

                                                                           bb)

                                                                           koskee kaikkia samassa valtiossa asuvia perheenjäseniä.

                                                   4.

                                                   Jos henkilö, johon sovelletaan asetuksen II osaston perusteella Sveitsin lainsäädäntöä, kuuluu 3 kohdan b alakohdan mukaisesti sairausvakuutukseltaan tämän sopimuksen soveltamisalan piiriin kuuluvan toisen valtion lainsäädännön piiriin, muista tapaturmista kuin työtapaturmista maksettavien luontoisetuuksien kustannuksista vastaavat yhtä suurin osin työtapaturmien ja muiden tapaturmien kuin työtapaturmien sekä ammattitautien varalta vakuutuksen myöntänyt sveitsiläinen vakuuttaja sekä toimivaltainen sairausvakuutuslaitos, jos henkilöllä on oikeus molempien laitosten maksamaan luontoisetuuteen. Työtapaturmien ja muiden tapaturmien kuin työtapaturmien sekä ammattitautien varalta vakuutuksen myöntänyt sveitsiläinen vakuuttaja vastaa kaikista kustannuksista, kun on kyse työtapaturmista, työmatkalla sattuneista tapaturmista tai ammattitaudeista, vaikka henkilöllä olisi oikeus asuinvaltionsa sairausvakuutuslaitoksen maksamiin etuuksiin.

                                                   5.

                                                   Henkilöihin, jotka työskentelevät mutteivät asu Sveitsissä ja joilla on pakollinen vakuutus asuinvaltiossaan 3 kohdan b alakohdan mukaisesti, sekä heidän perheenjäseniinsä sovelletaan asetuksen 19 artiklan säännösten mukaista etuutta Sveitsissä oleskelun aikana.

                                                   6.

                                                   Sovellettaessa asetuksen 18, 19, 20 ja 27 artiklaa Sveitsissä, toimivaltainen vakuuttaja vastaa kaikista laskutetuista kuluista.

                                                   7.

                                                   Tähän sopimukseen kuuluvassa valtiossa täyttyneet vakuutuskaudet päivärahaa varten otetaan huomioon vähentämällä tai nostamalla mahdollista äitiyslomaan tai sairaslomaan liittyvää päivärahavarantoa, jos henkilö ottaa vakuutuksen sveitsiläiseltä vakuuttajalta kolmen kuukauden kuluessa ulkomaisen vakuutuksen päättymisestä.

                                                   8.

                                                   Jos henkilö, joka on ollut työntekijä tai itsenäinen ammatinharjoittaja Sveitsissä ja saanut näin perustoimeentulonsa, on joutunut lopettamaan ansiotyönsä tapaturman tai sairauden vuoksi eikä häneen sovelleta enää työkyvyttömyysvakuutuksia koskevaa Sveitsin lainsäädäntöä, häntä pidetään kyseisen vakuutuksen piiriin kuuluvana työllistymistoimenpiteitä varten siihen asti, kunnes työkyvyttömyyseläkettä aletaan maksaa, ja koko sen kauden ajan, jolloin häneen sovelletaan näitä toimenpiteitä edellyttäen, ettei hän ole aloittanut uutta ansiotyötä Sveitsin ulkopuolella.”

                           2.

                           Euroopan parlamentin ja neuvoston asetus (EY) No 987/2009, annettu 16 päivänä syyskuuta 2009, sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä (6)

                              Tätä sopimusta sovellettaessa asetusta (EY) N:o 987/2009 koskevat seuraavat mukautukset:

                                       a)

                                       Täydennetään liitettä 1 seuraavasti:
                                       ”Sveitsin ja Ranskan välinen sopimus, tehty 26 päivänä lokakuuta 2004, erityisistä menettelyistä terveydenhuoltoetuuksien korvaamisessa
                                       Sveitsin ja Italian välinen sopimus, tehty 20 päivänä joulukuuta 2005, erityisistä menettelyistä terveydenhuoltoetuuksien korvaamisessa”.

                           3.

                           Neuvoston asetus (ETY) N:o 1408/71, annettu 14 päivänä kesäkuuta 1971, sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä (7), sellaisena kuin se on viimeksi muutettuna 17 päivänä kesäkuuta 2008 annetulla Euroopan parlamentin ja neuvoston asetuksella (EY) N:o 592/2008 (8), sellaisena kuin sitä sovelletaan Sveitsin ja jäsenvaltioiden välillä ennen tämän päätöksen voimaantuloa ja niiltä osin kuin siihen viitataan asetuksissa (EY) N:o 883/2004 ja (EY) N:o 987/2009 tai kun kyseessä oleva tapaus on tapahtunut aiemmin.

                           4.

                           Neuvoston asetus (ETY) N:o 574/72, annettu 21 päivänä maaliskuuta 1972, sosiaaliturvajärjestelmien soveltamisesta yhteisön alueella liikkuviin (9) palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 täytäntöönpanomenettelystä, sellaisena kuin se on viimeksi muutettuna 9 päivänä helmikuuta 2009 annetulla komission asetuksella (EY) N:o 120/2009 (10), sellaisena kuin sitä sovelletaan Sveitsin ja jäsenvaltioiden välillä ennen tämän päätöksen voimaantuloa ja niiltä osin kuin siihen viitataan asetuksissa (EY) N:o 883/2004 ja (EY) N:o 987/2009 tai kun kyseessä oleva tapaus on tapahtunut aiemmin.

                           5.

                           Neuvoston direktiivi 98/49/EY, annettu 29 päivänä kesäkuuta 1998, yhteisön alueella liikkuvien palkattujen työntekijöiden ja itsenäisten ammatinharjoittajien lisäeläkeoikeuksien suojaamisesta (11).

                     B OSA:   SÄÄDÖKSET, JOTKA SOPIMUSPUOLTEN ON OTETTAVA AIHEELLISELLA TAVALLA HUOMIOON

                           (1)

                           Sosiaaliturvajärjestelmien yhteensovittamista käsittelevä hallintotoimikunta, päätös N:o A1, tehty 12 päivänä kesäkuuta 2009, Euroopan parlamentin ja neuvoston asetuksen (EY) N:o 883/2004 mukaista asiakirjojen oikeellisuutta, sovellettavan lainsäädännön määrittämistä ja etuuksien myöntämistä koskevan vuoropuhelu- ja sovittelumenettelyn perustamisesta (12).

                           (2)

                           Sosiaaliturvajärjestelmien yhteensovittamista käsittelevä hallintotoimikunta, päätös N:o A2, tehty 12 päivänä kesäkuuta 2009, Euroopan parlamentin ja neuvoston asetuksen (EY) N:o 883/2004 12 artiklan, joka koskee toimivaltaisen valtion ulkopuolella tilapäisesti työskenteleviin työkomennukselle lähetettyihin työntekijöihin ja itsenäisiin ammatinharjoittajiin sovellettavaa lainsäädäntöä, tulkinnasta (13).

                           (3)

                           Sosiaaliturvajärjestelmien yhteensovittamista käsittelevä hallintotoimikunta, päätös N:o A3, annettu 17 päivänä joulukuuta 2009, neuvoston asetuksen (ETY) N:o 1408/71 ja Euroopan parlamentin ja neuvoston asetuksen (EY) N:o 883/2004 mukaisesti toteutettujen yhtäjaksoisten komennusaikojen yhteenlaskemisesta (14).

                           (4)

                           Sosiaaliturvajärjestelmien yhteensovittamista käsittelevä hallintotoimikunta, päätös N:o E1, tehty 12 päivänä kesäkuuta 2009, Euroopan parlamentin ja neuvoston asetuksen (EY) N:o 987/2009 4 artiklassa tarkoitettuun sähköiseen tietojenvaihtoon sovellettavan siirtymäkauden käytännön järjestelyistä (15).

                           (5)

                           Sosiaaliturvajärjestelmien yhteensovittamista käsittelevä hallintotoimikunta, päätös N:o F1, tehty 12 päivänä kesäkuuta 2009, Euroopan parlamentin ja neuvoston asetuksen (EY) N:o 883/2004 68 artiklan tulkinnasta ensisijaisuussääntöjen osalta perhe-etuuksien päällekkäisyystilanteessa (16).

                           (6)

                           Sosiaaliturvajärjestelmien yhteensovittamista käsittelevä hallintotoimikunta, päätös N:o H1, tehty 12 päivänä kesäkuuta 2009, neuvoston asetuksista (ETY) N:o 1408/71 ja (ETY) N:o 574/72 Euroopan parlamentin ja neuvoston asetuksiin (EY) N:o 883/2004 ja (EY) N:o 987/2009 siirtymisen ja sosiaaliturvajärjestelmien yhteensovittamista käsittelevän hallintotoimikunnan päätösten ja suositusten soveltamisen puitteista (17).

                           (7)

                           Sosiaaliturvajärjestelmien yhteensovittamista käsittelevä hallintotoimikunta, päätös N:o H2, tehty 12 päivänä kesäkuuta 2009, sosiaaliturvajärjestelmien yhteensovittamista käsittelevän hallintotoimikunnan perustaman tietojenkäsittelyn teknisen toimikunnan toimintatavoista ja kokoonpanosta (18).

                           (8)

                           Sosiaaliturvajärjestelmien yhteensovittamista käsittelevä hallintotoimikunta, päätös N:o H3, tehty 15 päivänä lokakuuta 2009, Euroopan parlamentin ja neuvoston asetuksen (EY) N:o 987/2009 90 artiklassa tarkoitetusta päivästä, jonka mukaan muuntokurssit määritellään (19).

                           (9)

                           Sosiaaliturvajärjestelmien yhteensovittamista käsittelevä hallintotoimikunta, päätös N:o H4, annettu 22 päivänä joulukuuta 2009, sosiaaliturvajärjestelmien yhteensovittamista käsittelevän hallintotoimikunnan tilintarkastuslautakunnan kokoonpanosta ja toimintatavoista (20).

                           (10)

                           Sosiaaliturvajärjestelmien yhteensovittamista käsittelevä hallintotoimikunta, päätös N:o H5, annettu 18 päivänä maaliskuuta 2010, petosten ja virheiden torjuntaa koskevasta yhteistyöstä sosiaaliturvajärjestelmien yhteensovittamisesta annettujen neuvoston asetuksen (EY) N:o 883/2004 ja Euroopan parlamentin ja neuvoston asetuksen (EY) N:o 987/2009 puitteissa (21).

                           (11)

                           Sosiaaliturvajärjestelmien yhteensovittamista käsittelevä hallintotoimikunta, päätös N:o P1, tehty 12 päivänä kesäkuuta 2009, Euroopan parlamentin ja neuvoston asetuksen (EY) N:o 883/2004 50 artiklan 4 kohdan, 58 artiklan ja 87 artiklan 5 kohdan tulkinnasta työkyvyttömyys-, vanhuus- ja perhe-eläke-etuuksien myöntämistä varten (22).

                           (12)

                           Sosiaaliturvajärjestelmien yhteensovittamista käsittelevä hallintotoimikunta, päätös N:o S1, tehty 12 päivänä kesäkuuta 2009, eurooppalaisesta sairaanhoitokortista (23).

                           (13)

                           Sosiaaliturvajärjestelmien yhteensovittamista käsittelevä hallintotoimikunta, päätös N:o S2, tehty 12 päivänä kesäkuuta 2009, eurooppalaista sairaanhoitokorttia koskevista teknisistä eritelmistä (24).

                           (14)

                           Sosiaaliturvajärjestelmien yhteensovittamista käsittelevä hallintotoimikunta, päätös N:o S3, tehty 12 päivänä kesäkuuta 2009, Euroopan parlamentin ja neuvoston asetuksen (EY) N:o 883/2004 19 artiklan 1 kohdassa ja 27 artiklan 1 kohdassa sekä Euroopan parlamentin ja neuvoston asetuksen (EY) N:o 987/2009 25 artiklan A kohdan 3 alakohdassa tarkoitettujen etuuksien määrittelemisestä (25).

                           (15)

                           Sosiaaliturvajärjestelmien yhteensovittamista käsittelevä hallintotoimikunta, päätös N:o S4, tehty 2 päivänä lokakuuta 2009, korvausmenettelyistä Euroopan parlamentin ja neuvoston asetuksen (EY) N:o 883/2004 35 artiklan ja 41artiklan täytäntöönpanemiseksi (26).

                           (16)

                           Sosiaaliturvajärjestelmien yhteensovittamista käsittelevä hallintotoimikunta, päätös N:o S5, tehty 2 päivänä lokakuuta 2009, Euroopan parlamentin ja neuvoston asetuksen (EY) N:o 883/2004 17 artiklan, 19 artiklan, 20 artiklan, 22 artiklan, 24 artiklan 1 kohdan, 25 artiklan, 26 artiklan, 27 artiklan 1, 3, 4 ja 5 kohdan, 28 artiklan, 34 artiklan ja 36 artiklan 1 ja 2 kohdan mukaisten sairauteen ja äitiyteen liittyvien, asetuksen (EY) N:o 883/2004 1 artiklan va alakohdassa määriteltyjen ”luontoisetuuksien” käsitteen tulkinnasta sekä Euroopan parlamentin ja neuvoston asetuksen (EY) N:o 987/2009 62, 63 ja 64 artiklan mukaan korvattavien määrien laskemisesta (27).

                           (17)

                           Sosiaaliturvajärjestelmien yhteensovittamista käsittelevä hallintotoimikunta, päätös N:o S6, annettu 22 päivänä joulukuuta 2009, rekisteröitymisestä asuinjäsenvaltiossa asetuksen (EY) N:o 987/2009 24 artiklan mukaisesti sekä asetuksen (EY) N:o 987/2009 64 artiklan 4 kohdassa säädettyjen luetteloiden laatimisesta (28).

                           (18)

                           Sosiaaliturvajärjestelmien yhteensovittamista käsittelevä hallintotoimikunta, päätös N:o S7, annettu 22 päivänä joulukuuta 2009, asetuksista (ETY) N:o 1408/71 ja (ETY) N:o 574/72 asetuksiin (EY) N:o 883/2004 ja (EY) N:o 987/2009 siirtymisestä ja korvausmenettelyjen soveltamisesta (29).

                           (19)

                           Sosiaaliturvajärjestelmien yhteensovittamista käsittelevä hallintotoimikunta, päätös N:o U1, tehty 12 päivänä kesäkuuta 2009, koskien Euroopan parlamentin ja neuvoston asetuksen (EY) N:o 987/2009 54 artiklan 3 kohtaa työttömyysetuuksien korottamisesta huolettavina olevien perheenjäsenten vuoksi (30).

                           (20)

                           Sosiaaliturvajärjestelmien yhteensovittamista käsittelevä hallintotoimikunta, päätös N:o U2, tehty 12 päivänä kesäkuuta 2009, sellaisten kokonaan työttömiksi joutuneiden muiden työntekijöiden kuin rajatyöntekijöiden, jotka viimeisimmän työskentelykauden tai itsenäisen ammatinharjoittamisen kauden aikana asuivat muun jäsenvaltion kuin toimivaltaisen valtion jäsenalueella, oikeutta työttömyysetuuksiin koskevan Euroopan parlamentin ja neuvoston asetuksen (EY) N:o 883/2004 65 artiklan 2 kohdan soveltamisalasta (31).

                           (21)

                           Sosiaaliturvajärjestelmien yhteensovittamista käsittelevä hallintotoimikunta, päätös N:o U3, tehty 12 päivänä kesäkuuta 2009, Euroopan parlamentin ja neuvoston asetuksen (EY) N:o 883/2004 65 artiklan 1 kohdassa tarkoitettuihin työttömiin henkilöihin sovellettavan ’osittaisen työttömyyden’ käsitteen soveltamisalasta (32).

                     C OSA:   SÄÄDÖKSET, JOIHIN SOPIMUSPUOLTEN ON KIINNITETTÄVÄ HUOMIOTA

                           1

                           Sosiaaliturvajärjestelmien yhteensovittamista käsittelevä hallintotoimikunta, suositus N:o U1, annettu 12 päivänä kesäkuuta 2009, osa-aikaista ammatti- tai liiketoimintaa muussa jäsenvaltiossa kuin asuinvaltiossa harjoittaviin työttömiin henkilöihin sovellettavasta lainsäädännöstä (33).

                           2

                           Sosiaaliturvajärjestelmien yhteensovittamista käsittelevä hallintotoimikunta, suositus N:o U2, annettu 12 päivänä kesäkuuta 2009, Euroopan parlamentin ja neuvoston asetuksen (EY) N: 883/2004 64 artiklan 1 kohdan a alakohdan soveltamisesta työttömiin, jotka seuraavat työssäkäyvää puolisoaan tai kumppaniaan muuhun kuin toimivaltaiseen jäsenvaltioon (34).

               Sopimuksen liitteen II
               LISÄPÖYTÄKIRJA
               I.   Työttömyysvakuutus

               Seuraavia järjestelyjä sovelletaan Tšekin tasavallan, Viron tasavallan, Latvian tasavallan, Liettuan tasavallan, Unkarin tasavallan, Puolan tasavallan, Slovenian tasavallan ja Slovakian tasavallan kansalaisia oleviin työntekijöihin 30 päivään huhtikuuta 2011 ja Bulgarian tasavallan ja Romanian kansalaisia oleviin työntekijöihin 31 päivään toukokuuta 2016.

                           1.

                           Sellaisten palkattujen työntekijöiden työttömyysvakuutukseen, joilla on alle vuoden mittainen oleskelulupa, sovelletaan seuraavaa järjestelmää:

                                       1.1

                                       Lain mukaan oikeus työttömyysvakuutusetuuksiin on ainoastaan niillä työntekijöillä, jotka ovat maksaneet työttömyysvakuutusmaksuja Sveitsissä pakollista työttömyysvakuutusta ja korvausta maksukyvyttömyystapauksissa koskevassa liittovaltion laissa (loi fédérale sur l’assurance-chômage obligatoire et l’indemnité en cas d’insolvabilité) vaaditun vähimmäisajan (4 35) ja jotka täyttävät lisäksi muut työttömyyskorvausoikeuden ehdot.

                                       1.2

                                       Työntekijöistä, joista on maksettu työttömyysvakuutusmaksuja liian lyhyen aikaa ja joilla ei siis ole oikeutta 1.1 kohdan mukaiseen työttömyyskorvaukseen Sveitsissä, maksetuista maksuista osa palautetaan kyseisten työntekijöiden alkuperävaltioon 1.3 kohdassa määrättyjen menettelyjen mukaisesti käytettäväksi näille työntekijöille kokopäiväisen työttömyyden sattuessa maksettavien etuuksien kustannuksiin; kyseisillä työntekijöillä ei näin ollen ole kokonaan työttömiksi joutuessaan oikeutta työttömyysvakuutusetuuksiin Sveitsissä. Heillä on kuitenkin oikeus huonon sään korvauksiin ja korvaukseen työnantajan maksukyvyttömyystapauksessa. Kokopäiväisen työttömyyden ajalta maksettavat etuudet ovat alkuperävaltion vastuulla sillä edellytyksellä, että työntekijät ovat kyseisessä valtiossa työvoimapalvelujen käytettävissä. Täydet vakuutuskaudet Sveitsissä otetaan huomioon ikään kuin ne olisivat toteutuneet alkuperävaltiossa.

                                       1.3

                                       Osa työntekijöistä 1.2 kohdan mukaisesti kerätyistä maksuista palautetaan vuosittain seuraavassa esitettyjen määräysten mukaisesti:

                                                   a)

                                                   Näiden työntekijöiden maksuosuudet lasketaan maittain työntekijöiden vuotuisen määrän sekä kustakin työntekijästä maksettujen vuotuisten vakuutusmaksujen (työnantajan ja työntekijän vakuutusmaksut) keskiarvon perusteella.

                                                   b)

                                                   Näin saadusta summasta maksetaan työntekijöiden alkuperävaltiolle osa, joka vastaa työttömyyskorvausten osuutta suhteessa kaikkiin muihin 1.2 kohdassa mainittuihin korvauksiin, ja osa sijoitetaan Sveitsin hallussa olevaan rahastoon käytettäväksi myöhempiin etuuksiin. (5 36)

                                                   c)

                                                   Sveitsi toimittaa vuosittain selvityksen palautetuista vakuutusmaksuista. Se ilmoittaa alkuperävaltioille näiden pyynnöstä laskentaperusteet ja palautussummat. Alkuperävaltiot ilmoittavat Sveitsille vuosittain 1.2 kohdan mukaisesti työttömyysetuuksia saavien lukumäärän.

                           2.

                           Jos järjestelmään osallistuvalla jäsenvaltiolla on ongelmia korvausjärjestelmän päättymisen kanssa tai jos Sveitsillä on ongelmia yhteenlaskujärjestelmän kanssa, kumpi tahansa sopimuspuoli voi esittää asian sekakomitealle.

                     II.   Avustukset liikuntakyvyttömille

               Työttömyysvakuutuksista 19 päivänä kesäkuuta 1959 annetun liittovaltion lain (LAI) sekä vanhuusvakuutuksista ja jälkeenjääneiden vakuutuksista 20 päivänä joulukuuta 1946 annetun liittovaltion lain (LAVS), sellaisena kuin se on muutettuna 8 päivänä lokakuuta 1999, mukaisia avustuksia liikuntakyvyttömille maksetaan vain, jos asianomainen henkilö asuu Sveitsissä.
               III.   Ammatilliset vanhuus-, perhe- ja työkyvyttömyyseläkkeitä koskevat vakuutukset

               Asetuksen (ETY) N:o 1408/71 10 artiklan 2 kohdasta poiketen ammatillisen vanhuus- ja työkyvyttömyysvakuutuksen sekä jälkeenjääneiden vakuutuksen vapaasti siirrettävistä etuuksista 17 päivänä joulukuuta 1993 annetun liittovaltion lain (loi fédérale sur le libre passage dans la prévoyance professionnelle vieillesse, survivants et invalidité) mukaan vapaasti siirrettävät etuudet maksetaan hakemuksesta palkatulle työntekijälle tai itsenäiselle ammatinharjoittajalle, jonka aikomuksena on lähteä Sveitsistä lopullisesti ja joka ei enää kuulu asetuksen II osaston säännösten mukaisesti Sveitsin lainsäädännön piiriin, sillä edellytyksellä, että henkilö lähtee Sveitsistä viiden vuoden kuluessa tämän sopimuksen voimaantulosta”.

         (1)  EUVL L 270, 29.9.2006, s. 67.

         (2)  EUVL L 166, 30.4.2004, s. 1.

         (3)  EYVL L 149, 5.7.1971, s. 2.

         (4)  EUVL L 166, 30.4.2004, s. 1.

         (5)  EUVL L 284, 30.10.2009, s. 43.

         (6)  EUVL L 284, 30.10.2009, s. 1.

         (7)  EYVL L 149, 5.7.1971, s. 2.

         (8)  EUVL L 177, 4.7.2008, s. 1.

         (9)  EYVL L 74, 27.3.1972, s. 1.

         (10)  EUVL L 39, 10.2.2009, s. 29.

         (11)  EYVL L 209, 25.7.1998, s. 46.

         (12)  EUVL C 106, 24.4.2010, s. 1.

         (13)  EUVL C 106, 24.4.2010, s. 5.

         (14)  EUVL C 149, 8.6.2010, s. 3.

         (15)  EUVL C 106, 24.4.2010, s. 9.

         (16)  EUVL C 106, 24.4.2010, s. 11.

         (17)  EUVL C 106, 24.4.2010, s. 13.

         (18)  EUVL C 106, 24.4.2010, s. 17.

         (19)  EUVL C 106, 24.4.2010, s. 56.

         (20)  EUVL C 107, 27.4.2010, s. 3.

         (21)  EUVL C 149, 8.6.2010, s. 5.

         (22)  EUVL C 106, 24.4.2010, s. 21.

         (23)  EUVL C 106, 24.4.2010, s. 23.

         (24)  EUVL C 106, 24.4.2010, s. 26.

         (25)  EUVL C 106, 24.4.2010, s. 40.

         (26)  EUVL C 106, 24.4.2010, s. 52.

         (27)  EUVL C 106, 24.4.2010, s. 54.

         (28)  EUVL C 107, 27.4.2010, s. 6.

         (29)  EUVL C 107, 27.4.2010, s. 8.

         (30)  EUVL C 106, 24.4.2010, s. 42.

         (31)  EUVL C 106, 24.4.2010, s. 43.

         (32)  EUVL C 106, 24.4.2010, s. 45.

         (33)  EUVL C 106, 24.4.2010, s. 49.

         (34)  EUVL C 106, 24.4.2010, s. 51.

         (35)  Tällä hetkellä 12 kuukautta.

         (36)  Niistä työntekijöistä palautetut maksut, jotka käyttävät oikeuttaan työttömyysetuuteen Sveitsissä maksettuaan vakuutusmaksuja vähintään 12 kuukauden ajan – useamman oleskelujakson yhteydessä – kahden vuoden aikana.

      LIITE II

         JULISTUS

         Sveitsin osallistumista komiteoiden työhön koskevasta julistuksesta

      Sveitsin osallistumista komiteoiden työhön koskevan julistuksen (EYVL L 114, 30.4.2002, s. 72) toisessa luetelmakohdassa tarkoitettu siirtotyöläisten sosiaaliturvan hallintotoimikunta on Euroopan parlamentin ja neuvoston asetuksen (EY) N:o 883/2004 71 artiklalla nimetty uudelleen sosiaaliturvajärjestelmien yhteensovittamista käsitteleväksi hallintotoimikunnaksi.


title: 2006/70/EY,Euratom: Komission päätös, tehty  31 päivänä tammikuuta 2006 , päätöksen 2001/844/EY, EHTY, Euratom muuttamisesta

text:
               7.2.2006

               FI

               Euroopan unionin virallinen lehti

               L 34/32

      KOMISSION PÄÄTÖS,

   tehty 31 päivänä tammikuuta 2006,
   päätöksen 2001/844/EY, EHTY, Euratom muuttamisesta
   (2006/70/EY, Euratom)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen ja erityisesti sen 218 artiklan 2 kohdan,
   ottaa huomioon Euroopan atomienergiayhteisön perustamissopimuksen ja erityisesti sen 131 artiklan,
   ottaa huomioon Euroopan unionista tehdyn sopimuksen ja erityisesti sen 21 artiklan 1 kohdan ja 41 artiklan 1 kohdan,
   sekä katsoo seuraavaa:

               (1)

               Komission turvallisuussäännökset vahvistetaan komission sisäisten menettelysääntöjen muuttamisesta 29 päivänä marraskuuta 2001 tehdyn komission päätöksen 2001/844/EY, EHTY, Euratom (1) liitteessä.

               (2)

               Komissio on päättänyt vastuunjakoa ja yksikköjen nimityksiä koskevista muutoksista.

               (3)

               Päätöksen 2001/844/EY, EHTY, Euratom liitteessä olevien määritelmien olisi oltava yhdenmukaisia tekstin vastaavien säännösten kanssa.

               (4)

               Turvallisuussääntöjen teksti olisi muutettava vastaavasti,

         ON TEHNYT TÄMÄN PÄÄTÖKSEN:
   1 artikla
   Muutetaan päätöksen 2001/844/EY, EHTY, Euratom liitteessä esitetyt turvallisuussäännöt seuraavasti:

               1)

               Korvataan 4.2 jakson e kohdassa oleva ilmaus ”komission puheenjohtajan” ilmauksella ”komission turvallisuudesta vastaavan linjan johtajan”.

               2)

               Korvataan 13 jakso seuraavasti:
               ”13.   KOMISSION TURVALLISUUSLAUTAKUNTA
               On perustettava komission turvallisuuslautakunta. Siihen kuuluvat henkilöstön ja hallinnon pääosaston pääjohtaja, joka toimii lautakunnan puheenjohtajana, yksi turvallisuusasioista vastaavan komission jäsenen kabinetin jäsen, yksi komission puheenjohtajan kabinetin jäsen, apulaispääsihteeri, joka toimii komission kriisinhallintaryhmän puheenjohtajana, oikeudellisen yksikön, ulkosuhteiden pääosaston, oikeus-, vapaus- ja turvallisuusasioiden pääosaston, yhteisen tutkimuskeskuksen, tietotekniikan pääosaston ja sisäisen tarkastuksen toimialan pääjohtajat ja komission turvallisuudesta vastaavan linjan johtaja tai heidän edustajansa. Muita komission virkamiehiä voidaan kutsua kokouksiin. Lautakunnan tehtävänä on arvioida turvatoimia komissiossa ja antaa tämän alan suosituksia turvallisuusasioista vastaavalle komission jäsenelle.”

               3)

               Korvataan lisäyksessä 2 oleva ilmaus ”puheenjohtajan” ilmauksella ”turvallisuusasioista vastaavan komission jäsenen” ja ilmaus ”puheenjohtajalta” ilmauksella ”turvallisuusasioista vastaavalta komission jäseneltä”.

               4)

               Korvataan lisäyksessä 4 olevan 10 kohdan c alakohdassa oleva ilmaus ”puheenjohtajalle” ilmauksella ”komission turvallisuudesta vastaavan linjan johtajalle”.

               5)

               Korvataan lisäyksessä 5 olevassa 7 kohdassa oleva ilmaus ”puheenjohtaja” ilmauksella ”turvallisuusasioista vastaava komission jäsen”.

               6)

               Korvataan turvallisuussääntöjen ja niiden lisäysten koko tekstissä

                           a)

                           viittaukset komission turvallisuustoimistoon viittauksilla komission turvallisuudesta vastaavaan linjaan;

                           b)

                           viittaukset komission turvallisuustoimiston päällikköön viittauksilla komission turvallisuudesta vastaavan linjan johtajaan.

               7)

               Lisätään uusi johdanto-osan kappale liitteessä olevan johdanto-osan 7 kappaleen jälkeen seuraavasti: ”Nämä säännökset eivät kuitenkaan rajoita yhteisön perustamissopimuksen 286 artiklan ja yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 soveltamista.”

         2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 31 päivänä tammikuuta 2006.

            Komission puolesta

         Siim KALLAS

            Varapuheenjohtaja

      (1)  EYVL L 317, 3.12.2001, s. 1. Päätös sellaisena kuin se on viimeksi muutettuna päätöksellä 2005/94/EY, Euratom (EUVL L 31, 4.2.2005, s. 66).


Avis juridique important

|

32000D0756

2000/756/EY, Euratom: Neuvoston päätös, tehty 30 päivänä marraskuuta 2000, talous- ja sosiaalikomitean ranskalaisen jäsenen nimeämisestä

Virallinen lehti nro L 304 , 05/12/2000 s. 0015 - 0015

Neuvoston päätös,tehty 30 päivänä marraskuuta 2000,talous- ja sosiaalikomitean ranskalaisen jäsenen nimeämisestä(2000/756/EY, Euratom)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 258 artiklan,ottaa huomioon Euroopan atomienergiayhteisön perustamissopimuksen ja erityisesti sen 166 artiklan,ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1),sekä katsoo, että edellä mainitussa komiteassa on vapautunut jäsenen paikka Joël DECAILLONin erottua, mikä on annettu neuvostolle tiedoksi 10. päivänä toukokuuta 2000, jaottaa huomioon Ranskan hallituksen esittämät ehdokkaat,sekä saatuaan Euroopan yhteisöjen komission lausunnon,ON PÄÄTTÄNYT SEURAAVAA:Ainoa artiklaNimetään An LE NOUAIL talous- ja sosiaalikomitean jäseneksi Joël DECAILLONin tilalle tämän jäljellä olevaksi toimikaudeksi eli 20 päivään syyskuuta 2002.Tehty Brysselissä 30 päivänä marraskuuta 2000.Neuvoston puolestaPuheenjohtajaM. Demessine(1) EYVL L 257, 19.9.1998, s. 37.


Avis juridique important

|

31997D0256

97/256/EY: Neuvoston päätös, tehty 14 päivänä huhtikuuta 1997, yhteisön takuun myöntämisestä Euroopan investointipankille yhteisön ulkopuolisiin hankkeisiin myönnetyistä lainoista aiheutuvien tappioiden varalta (Keski- ja Itä-Euroopan maat, Välimeren maat, Latinalaisen Amerikan ja Aasian maat sekä Etelä-Afrikka)

Virallinen lehti nro L 102 , 19/04/1997 s. 0033 - 0035

NEUVOSTON PÄÄTÖS,tehty 14 päivänä huhtikuuta 1997,yhteisön takuun myöntämisestä Euroopan investointipankille yhteisön ulkopuolisiin hankkeisiin myönnetyistä lainoista aiheutuvien tappioiden varalta (Keski- ja Itä-Euroopan maat, Välimeren maat, Latinalaisen Amerikan ja Aasian maat sekä Etelä-Afrikka) (97/256/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 235 artiklan,ottaa huomioon komission ehdotuksen (1),ottaa huomioon Euroopan parlamentin lausunnon (2),sekä katsoo, että1) Essenissä 9 ja 10 päivänä joulukuuta 1994 kokoontunut Eurooppa-neuvosto määritteli liittymistä valmistelevan strategian Keski- ja Itä-Euroopan assosioituneita maita varten,2) Cannesissa 26 ja 27 päivänä kesäkuuta 1995 kokoontunut Eurooppa-neuvosto sopi, että Välimeren maille talousarviosta myönnettävää tukea korotetaan lisäämällä Euroopan investointipankin (EIP) myöntämiä lainoja vapaakauppa-alueen luomiseen ja Euro-Välimeri-yhteistyökumppanuuteen myötävaikuttamiseksi,3) Madridissa 15 ja 16 päivänä joulukuuta 1995 kokoontunut Eurooppa-neuvosto kehotti neuvostoa ja komissiota panemaan täytäntöön julistuksen Euro-Välimeri-yhteistyökumppanuudesta ja Barcelonan konferenssissa Välimeren maiden (Algeria, Egypti, Israel, Jordania, Kypros, Libanon, Malta, Marokko, Syyria ja Tunisia, Turkki, Länsirannan ja Gazan alue) kanssa laaditun työohjelman; Eurooppa-neuvosto vahvisti kyseisessä kokouksessa EIP:n merkittävän aseman yhteisön ja Latinalaisen Amerikan välisen yhteistyön välineenä ja kehotti EIP:tä tehostamaan toimiaan alueella; Eurooppa-neuvosto totesi unionin laajenemiseen liittyen myös, että EIP:n jatkuvan toiminnan ansiosta voidaan kaikkia liittymisen valmistelun edellyttämiä toimia tehostaa,4) Firenzessä 21 ja 22 kesäkuuta 1996 kokoontunut Eurooppa-neuvosto ilmaisi tyytyväisyytensä Aasian ja Euroopan välisen, käännekohtaa kyseisten kahden mantereen välisissä suhteissa merkinneen huippukokouksen tuloksiin,5) Keski- ja Itä-Euroopan maat (Albania, Bulgaria, Latvia, Liettua, Puola, Romania, Slovakian tasavalta, Slovenia, T Osekin tasavalta, Unkari ja Viro) ovat suorittamassa suuria poliittisia ja yhteiskunnallisia uudistuksia ja ovat aloittaneet talouselämänsä perusteellisen uudistamisen,6) EIP on saattamassa päätökseen päätöksen 93/696/EY (3) mukaiset Keski- ja Itä-Euroopan maita koskevat nykyiset lainaohjelmat sekä lainanannon, jota koskevat IV pöytäkirjat ja Välimeren kolmansia maita koskeva rahoitusyhteistyö siten, kuin asetuksessa (ETY) N:o 1763/92 (4) säädetään,7) EIP on jo saattanut päätökseen kolmivuotisen lainananto-ohjelman Latinalaisen Amerikan ja Aasian maissa päätöksen 93/115/ETY (5) mukaisesti; neuvoston päätöksen 96/723/EY (6) mukaisen uuden väliaikaisen ohjelman nojalla EIP voi jatkaa lainanantotoimintaansa kyseisissä maissa,8) neuvosto hyväksyi 4 päivänä lokakuuta 1994 yhteisön ja Etelä-Afrikan tasavallan välisen yhteistyösopimuksen, jonka tarkoituksena on edistää sopusointuista, tasapainoista ja kestävää yhteiskunnallista ja taloudellista kehitystä: EIP saattaa päätöksen 95/207/EY (7) mukaisesti kesäkuussa 1997 päätökseen kaksivuotisen lainananto-ohjelman Etelä-Afrikassa,9) neuvosto kehottaa EIP:tä jatkamaan toimiaan Keski- ja Itä-Euroopan maissa, Välimeren maissa, Latinalaisen Amerikan ja Aasian maissa sekä Etelä-Afrikassa toteutettavien investointihankkeiden tukemiseksi,10) on tarpeen tehdä tiettyjä parannuksia toimintaohjelmiin niiden keston, käytettyjen keinojen ja mukana olevien maiden osalta,11) tässä päätöksessä tarkoitettu takuu olisi myönnettävä EIP:lle,12) takuu myönnetään asetuksessa (EY, Euratom) N:o 2728/94 (8) määriteltyjen edellytysten mukaisesti,13) komissio esitti kesäkuussa 1996 yhteisymmärryksessä pankin kanssa neuvostolle ehdotuksen uudeksi takausjärjestelmäksi EIP:n yhteisön ulkopuolisiin maihin suuntautuvalle lainanannolle,14) neuvosto on 2 päivänä joulukuuta 1996 hyväksynyt päätelmät uudesta takausjärjestelmästä EIP:n yhteisön ulkopuolisiin maihin suuntautuvalle lainanannolle, joiden mukaan: "Yhteisön ulkopuolelle suuntautuvan lainanannon määrässä on noudatettava rahoitusnäkymiä ja yhteisön talousarviota koskevaa kurinalaisuutta sekä yhteisön ulkopuolisiin maihin suuntautuvan EIP:n luotonannon sisäisiä suuntaviivoja, ja siinä on otettava huomioon Essenin, Cannesin ja Madridin Eurooppa-neuvostojen päätelmät. Yleistakaus, ilman alue- tai hankekohtaista eriyttämistä, hyväksytään peruslinjaksi. Komission ja EIP:n ehdottama periaate riskien jakamisesta hyväksytään. Näin ollen EIP:tä kehotetaan mahdollisuuksien mukaan hankkimaan huomattavalle osalle lainanantoaan riittävät kolmansien osapuolten takaukset kaupallisten riskien osalta, jolloin talousarviovaroihin perustuvalla takauksella katetaan vain ne poliittiset riskit, jotka johtuvat siitä, ettei valuuttaa voida siirtää, pakkolunastuksesta, sodasta tai kansalaislevottomuuksista. EIP:tä kehotetaan pyrkimään siihen, että 25 prosentin tavoitetaso sen valtuuksiensa mukaisesti myöntämästä kokonaislainanannosta katetaan käyttämällä muita kuin valtiontakauksia, mitä voidaan mahdollisuuksien mukaan laajentaa yksittäisten valtuuksien perusteella milloin tahansa markkinatilanteen sen salliessa. Tavoitetason soveltaminen yksittäisiin valtuuksiin täsmennetään kyseisistä valtuuksista neuvoteltaessa.",15) tämän päätöksen olisi oltava edellä esitettyjen päätelmien mukainen,16) takuun antaminen 70 prosentin tasolle saakka riittää kattamaan uusiin lainanantovaltuuksiin sisältyvän kokonaislainanantomäärän ja muut lainanantotarpeet tämän päätöksen voimassaoloajan,17) uudet takuujärjestelyt eivät vaikuta pankin erinomaiseen luottoasemaan,18) neuvosto päätti 2 päivänä joulukuuta 1996, että "takuurahaston rahoitusosuudet pysyvät nykyisellään vuoteen 1999 saakka"; neuvosto päätti 27 päivänä tammikuuta 1997, että "kaikki maksut lainojen takuurahastoon lasketaan maksuhetkellä määräytyvän prosenttiosuuden mukaisesti; osuus on tällä hetkellä 15 prosenttia, ja 14 prosenttia heti kun tämä on mahdollista",19) komission ja EIP:n olisi kummankin vastuualueidensa puitteissa varmistettava kysymykseen tulevissa yhteisön ulkopuolisissa maissa toteutettavien EIP:n toimien ja yhteisön muiden rahoitusvälineiden täytäntöönpanon välinen asianmukainen yhteensovittaminen,20) komission ja EIP:n olisi neuvoteltava keskenään sen varmistamiseksi, että lainanantovaltuuksien käyttöasteesta päätettäessä otetaan huomioon vuotuiset vaihtelut yhteisölle osoitettujen, yhteisön ulkopuolisille maille myönnettävää maksutaseen tukea koskevien pyyntöjen määrässä,21) neuvosto on hyväksynyt tämän päätöksen ja erityisesti lainanantovaltuuksien määrät ottaen huomioon 27 päivänä tammikuuta 1997 tekemänsä päätelmät, joiden mukaan: "Jäsenvaltiot ja komissio ilmoittavat yksimielisesti hyväksyvänsä liittymistä edeltävän huomattavan tukijärjestelyn luomisen. Ne kehottavat EIP:tä ehdottamaan kyseistä järjestelyä pankin valtuustolle myöhemmin kuluvana vuonna. Järjestely tulee voimaan mahdollisimman pian tulevaa liittymistä ennakoiden. Järjestely hyväksytään EIP:n perussäännön 18 artiklan mukaisesti, eikä se käsitä yhteisön talousarviosta eikä jäsenvaltioiden taholta annettavaa takuuta. Yhteisön takuilla katettujen EIP:n lainanantopuitteiden voidaan katsoa sopivan yhteen makrotaloudelliseen tukeen annetun 1 050 miljoonan ecun määrän kanssa, jos Euratomin antamiin lainoihin tarvitaan 750 miljoonaa ecua; makrotaloudellisen tuen enimmäismäärä olisi korotettava 1 200 miljoonaan ecuun, jos Euratomin antamien lainojen määrä ei tämän päätöksen soveltamisaikana ylitä 600:aa miljoonaa ecua.",22) ainoat perustamissopimuksen tämän päätöksen tekemiseksi antamat toimivaltuudet ovat sen 235 artiklassa,ON PÄÄTTÄNYT SEURAAVAA:1 artikla 1) Yhteisö myöntää Euroopan investointipankille yleistakuun kaikista sen saamatta jääneistä mutta erääntyneistä maksuista, jotka koskevat Keski- ja Itä-Euroopan maissa, Välimeren maissa, Latinalaisen Amerikan ja Aasian maissa ja Etelä-Afrikan tasavallassa toteutettuihin investointihankkeisiin tavanomaisin ehdoin avattuja luottoja.Takuun enimmäismäärä on 70 prosenttia avattujen luottojen ja kaikkien niihin liittyvien erien yhteismäärästä. Avattujen luottojen kokonaismäärä saa olla enintään 7 105 miljoonaa ecua, ja se jakautuu seuraavasti:- Keski- ja Itä-Euroopan maat 3 520 miljoonaa ecua- yhteisön ulkopuoliset Välimeren maat 2 310 miljoonaa ecua- Latinalaisen Amerikan ja Aasian maat 900 miljoonaa ecua- Etelä-Afrikan tasavalta 375 miljoonaa ecua.Takuu on voimassa kolmen vuoden ajan, joka Keski- ja Itä-Euroopan maiden, Välimeren maiden sekä Latinalaisen Amerikan ja Aasian maiden osalta alkaa 31 päivästä tammikuuta 1997 sekä Etelä-Afrikan tasavallan osalta 1 päivästä heinäkuuta 1997. Jos pankin myöntämien lainojen kokonaismäärä on tämän ajan kuluttua jäänyt edellä mainittuja määriä pienemmäksi, aikaa jatketaan ilman eri toimenpiteitä kuudella kuukaudella.2) Päätökseen sisältyvät maat ovat:- Keski- ja Itä-Eurooppa: Albania, Bulgaria, Latvia, Liettua, Puola, Romania, Slovakian tasavalta, Slovenia, T Osekin tasavalta, Unkari ja Viro- Välimeren maat: Algeria, Egypti, Israel, Jordania, Kypros, Libanon, Malta, Marokko, Syyria ja Tunisia, Turkki, Länsirannan ja Gazan alue- Latinalainen Amerikka: Argentiina, Bolivia, Brasilia, Chile, Costa Rica, Ecuador, Guatemala, Honduras, Kolumbia, Meksiko, Nicaragua, Panama, Paraguay, Peru, Salvador, Uruguay ja Venezuela- Aasia: Bangladesh, Brunei, Filippiinit, Indonesia, Intia, Kiina, Macao, Malesia, Mongolia, Pakistan, Singapore, Sri Lanka, Thaimaa ja Vietnam- Etelä-Afrikan tasavalta.3) Euroopan investointipankkia kehotetaan pyrkimään siihen, että tämän päätöksen nojalla myönnettävään lainanantoon liittyvä kaupallinen riski katetaan 25 prosentin osalta muilla kuin valtion takauksilla, mitä osuutta voidaan mahdollisuuksien mukaan laajentaa yksittäisten valtuuksien perusteella markkinatilanteen sen salliessa.2 artikla Komissio antaa kuuden kuukauden välein Euroopan parlamentille ja neuvostolle selvityksen myönnettyjä lainoja ja 1 artiklan 3 kohdan mukaisen riskien jakamisen edistymistä koskevasta tilanteesta. Tätä varten pankki toimittaa komissiolle säännöllisesti kaikki tähän tarkoitukseen tarvittavat tiedot.3 artikla Komissio antaa Euroopan parlamentille ja neuvostolle vuosittain selvityksen lainatoimista ja esittää samanaikaisesti järjestelmän toimintaa ja kyseisellä alueella toimivien rahoituslaitosten toimien yhteensovittamista koskevan arvioinnin.4 artikla Neuvosto arvioi tämän päätöksen soveltamista kesäkuussa 1998 toimitettavan komission ja Euroopan investointipankin kertomuksen pohjalta.5 artikla Tämän päätöksen soveltamista koskevat yksityiskohtaiset säännöt annetaan komission ja EIP:n välillä tehtävällä sopimuksella.6 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.Tehty Luxemburgissa 14 päivänä huhtikuuta 1997.Neuvoston puolestaJ. VAN AARTSENPuheenjohtaja(1) EYVL N:o L C 13, 14.1.1996, s. 9(2) EYVL N:o C 115, 14.4.1997(3) Neuvoston päätös 93/696/EY, tehty 13 päivänä joulukuuta 1993, yhteisön takuun myöntämisestä Euroopan investointipankille Keski- ja Itä-Euroopan maissa (Puola, Unkari, T Osekin tasavalta, Slovakian tasavalta, Romania, Bulgaria, Viro, Latvia, Liettua ja Albania) toteutetuista investointihankkeista johtuvien menetysten varalta (EYVL N:o L 321, 23.12.1993, s. 27).(4) Neuvoston asetus (ETY) N:o 1763/92, annettu 29 päivänä kesäkuuta 1992, Välimeren alueen kolmansia maita koskevasta rahoitusyhteistyöstä (EYVL N:o L 181, 1.7.1992, s. 5), asetus sellaisena kuin se on muutettuna asetuksella (EY) N:o 1735/94 (EYVL N:o L 182, 16.7.1994, s. 6).(5) Neuvoston päätös (ETY) N:o 93/115/ETY, tehty 15 päivänä helmikuuta 1993, yhteisön takuun myöntämisestä Euroopan investointipankille yhteisessä intressissä hankkeiden hyväksi tietyissä kolmansissa maissa annetuista lainoista johtuvien menetysten varalta (EYVL N:o L 45, 23.2.1993, s. 27).(6) Neuvoston päätös 93/723/EY, tehty 12 päivänä joulukuuta 1996, yhteisön takuun myöntämisestä Euroopan investointipankille sellaisissa Latinalaisen Amerikan ja Aasian maissa, joiden kanssa yhteisö on tehnyt yhteistyösopimuksen, toteutettuihin yhteisen edun mukaisiin hankkeisiin liittyvistä lainoista mahdollisesti aiheutuvien tappioiden varalta (Argentiina, Bolivia, Brasilia, Chile, Kolumbia, Costa Rica, Ecuador, Guatemala, Honduras, Meksiko, Nicaragua, Panama, Paraguay, Peru, El Salvador, Uruguay ja Venezuela; Bangladesh, Brunei, Kiina, Intia, Indonesia, Macao, Malesia, Pakistan, Filippiinit, Singapore, Sri Lanka, Thaimaa ja Vietnam) (EYVL N:o L 329, 19.12.1996, s. 45).(7) Neuvoston päätös 95/207/EY, tehty 1 päivänä kesäkuuta 1995, yhteisön takuun myöntämisestä Euroopan investointipankille Etelä-Afrikan investointihankkeista johtuvien menetysten varalta (EYVL N:o L 131, 15.6.1995, s. 31).(8) Neuvoston asetus (EY, Euratom) N:o 2728/94, annettu 31 päivänä lokakuuta 1994, takuurahastojen perustamisesta ulkosuhteisiin liittyville hankkeille (EYVL N:o L 293, 12.11.1994, s. 1).


title: 2012/471/EU: Neuvoston päätös, annettu 13 päivänä joulukuuta 2011 , matkustajarekisteritietojen käyttöä ja siirtämistä Yhdysvaltojen sisäisen turvallisuuden ministeriölle koskevan Amerikan yhdysvaltojen ja Euroopan unionin sopimuksen allekirjoittamisesta unionin puolesta

text:
               11.8.2012

               FI

               Euroopan unionin virallinen lehti

               L 215/1

         NEUVOSTON PÄÄTÖS,
   annettu 13 päivänä joulukuuta 2011,
   matkustajarekisteritietojen käyttöä ja siirtämistä Yhdysvaltojen sisäisen turvallisuuden ministeriölle koskevan Amerikan yhdysvaltojen ja Euroopan unionin sopimuksen allekirjoittamisesta unionin puolesta
   (2012/471/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 82 artiklan 1 kohdan d alakohdan ja 87 artiklan 2 kohdan a alakohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto antoi 2 päivänä joulukuuta 2010 päätöksen, jolla komissio valtuutettiin aloittamaan neuvottelut unionin ja Amerikan yhdysvaltojen välillä matkustajarekisteritietojen (Passenger Name Records), jäljempänä ‧PNR-tiedot‧, siirtämisestä ja käytöstä terrorismin ja muun vakavan kansainvälisen rikollisuuden ehkäisemiseksi ja torjumiseksi, sekä neuvotteluohjeet.

               (2)

               Neuvottelut saatettiin tuloksekkaasti päätökseen parafoimalla matkustajarekisteritietojen käyttöä ja siirtämistä Yhdysvaltojen sisäisen turvallisuuden ministeriölle koskeva Amerikan yhdysvaltojen ja Euroopan unionin sopimus, jäljempänä ‧sopimus‧.

               (3)

               Sopimuksessa kunnioitetaan perusoikeuksia ja noudatetaan varsinkin Euroopan unionin perusoikeuskirjassa tunnustettuja periaatteita, erityisesti sen 7 artiklassa tunnustettua oikeutta nauttia yksityis- ja perhe-elämän kunnioitusta, sen 8 artiklassa tunnustettua oikeutta henkilötietojen suojaan ja sen 47 artiklassa tunnustettua oikeutta tehokkaisiin oikeussuojakeinoihin ja puolueettomaan tuomioistuimeen. Tätä sopimusta olisi sovellettava kyseisten oikeuksien ja periaatteiden mukaisesti.

               (4)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevan 1 ja 2 artiklan mukaisesti nämä jäsenvaltiot eivät osallistu tämän päätöksen hyväksymiseen, päätös ei sido näitä jäsenvaltioita eikä sitä sovelleta näihin jäsenvaltioihin, sanotun kuitenkaan rajoittamatta mainitun pöytäkirjan 4 artiklan soveltamista.

               (5)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemaa koskevassa pöytäkirjassa N:o 22 olevan 1 ja 2 artiklan mukaisesti Tanska ei osallistu tämän päätöksen antamiseen eikä sopimus sido Tanskaa eikä sitä sovelleta Tanskaan,

               (6)

               Sopimus olisi allekirjoitettava sillä varauksella, että se tehdään,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan valtuutus allekirjoittaa matkustajarekisteritietojen käyttöä ja siirtämistä Yhdysvaltojen sisäisen turvallisuuden ministeriölle koskeva Amerikan yhdysvaltojen ja Euroopan unionin sopimus unionin puolesta sillä varauksella, että mainittu sopimus tehdään.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Hyväksytään unionin julistus sopimuksen 17 ja 23 artiklaan liittyvistä velvoitteista.
   Julistuksen teksti on liitetty tähän päätökseen.
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 13 päivänä joulukuuta 2011.

            Neuvoston puolesta

            Puheenjohtaja

         M. CICHOCKI

      LIITE

         Unionin julistus matkustajarekisteritietojen käytöstä ja siirtämisestä Yhdysvaltojen sisäisen turvallisuuden ministeriölle tehdyn sopimuksen, jäljempänä ’sopimus’, 17 ja 23 artiklaan liittyvistä velvoitteista

                     1.

                     Unioni pyrkii saamaan sopimuksen 23 artiklassa tarkoitetun yhteisen tarkastelu- ja arviointimenettelyn yhteydessä Amerikan yhdysvalloilta tietoa mahdollisesta tietojen vaihdosta, joka koskee sopimuksen 17 artiklan mukaista unionin kansalaisten ja asukkaiden PNR-tietojen siirtoa kolmansien maiden viranomaisille, sanotun kuitenkaan rajoittamatta muita asioita, joita saman menettelyn yhteydessä saatetaan ottaa esiin.

                     2.

                     Euroopan unioni pyytää tämän julistuksen 1 kohdassa tarkoitetun yhteisen tarkastelu- ja arviointimenettelyn yhteydessä Amerikan yhdysvalloilta kaikki tarvittavat tiedot niiden ehtojen soveltamisesta, jotka koskevat kyseisiä sopimuksen 17 artiklan mukaisia siirtoja.

                     3.

                     Unioni kiinnittää tämän julistuksen 1 kohdassa tarkoitetun yhteisen tarkastelu- ja arviointimenettelyn yhteydessä erityistä huomiota kaikkien sopimuksen 17 artiklan 2 kohdan soveltamista koskevien suojatoimien noudattamiseen varmistaakseen, että kyseisiä tietoja vastaanottavat kolmannet maat ovat luvanneet tarjota PNR-tiedoille samantasoisen tietosuojan kuin Yhdysvaltojen sisäisen turvallisuuden ministeriö tämän sopimuksen nojalla.


title: Neuvoston päätös (EU) 2017/817, annettu 11 päivänä toukokuuta 2017, Maailman kauppajärjestössä Euroopan unionin puolesta esitettävästä kannasta WTO-sopimuksen liitteessä 3 olevan C kohdan ii alakohdan muuttamiseen WTO:n kauppapoliittisen maatutkinnan tiheyden osalta sekä kauppapoliittisen maatutkintaelimen menettelytapasääntöjen muuttamiseen

text:
               13.5.2017

               FI

               Euroopan unionin virallinen lehti

               L 122/71

         NEUVOSTON PÄÄTÖS (EU) 2017/817,
   annettu 11 päivänä toukokuuta 2017,
   Maailman kauppajärjestössä Euroopan unionin puolesta esitettävästä kannasta WTO-sopimuksen liitteessä 3 olevan C kohdan ii alakohdan muuttamiseen WTO:n kauppapoliittisen maatutkinnan tiheyden osalta sekä kauppapoliittisen maatutkintaelimen menettelytapasääntöjen muuttamiseen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Maailman kauppajärjestön perustamisesta tehdyn Marrakeshin sopimuksen, jäljempänä ’WTO-sopimus’, liitteessä 3 olevan C kohdan ii alakohdassa määrätään Maailman kauppajärjestön, jäljempänä ’WTO’, jäsenten kauppapolitiikan ja -tapojen tutkinnan tiheydestä. Kunkin jäsenen kauppapoliittisen tutkinnan tiheys riippuu sen osuudesta maailmankaupasta. Kaupankäynniltään neljä suurinta jäsentä tutkitaan nykyään joka toinen vuosi. Seuraavat 16 jäsentä määriteltynä niiden osuutena maailmankaupasta tutkitaan nykyään joka neljäs vuosi ja kaikki muut jäsenet joka kuudes vuosi.

               (2)

               WTO:n jäsenmäärän kasvettua vuodesta 1995 myös WTO-sopimuksen liitteen 3 noudattamiseksi tarvittavien maatutkintojen määrä on kasvanut, mikä lisää jäseniin ja WTO:n sihteeristöön kohdistuvaa rasitetta. Tutkintajärjestelmän tehokkuuden turvaamiseksi WTO:n kauppapoliittinen maatutkintaelin ehdottaa nykyisin käytössä olevien tutkintavälien pidentämistä yhdellä vuodella. Näin ollen WTO:n jäsenet arvioitaisiin joka kolmas, viides tai seitsemäs vuosi sen mukaan, millainen osuus niillä on maailmankaupasta.

               (3)

               WTO-sopimuksen X artiklan 8 kohdan mukaisesti WTO-sopimuksen liitteeseen 3 tehtävien muutosten hyväksymistä koskevat päätökset tekee ministerikokous konsensuksella tai WTO-sopimuksen IV artiklan 2 kohdan mukaisesti yleisneuvosto ministerikokouksen istuntojen välisenä aikana, ja ne tulevat hyväksyttäessä voimaan kaikkien WTO:n jäsenten osalta.

               (4)

               Tutkintajärjestelmän tehokkuuden turvaamiseksi kauppapoliittinen maatutkintaelin on suositellut myös menettelytapasääntöjensä muuttamista, jotta niihin voitaisiin sisällyttää pieniä muutoksia, joilla helpotetaan maatutkintojen tekemistä, kuten myöntämällä arvioitavalle jäsenelle nykyisten kolmen viikon sijasta neljä viikkoa, jotta se voi vastata ennakkoon jätettyihin kysymyksiin vaihtoehtoista aikataulua käyttäessään. Muihin menettelytapasääntöihin tehtäviin muutoksiin sisältyvät esimerkiksi WTO:n jäsenen mahdollisuus esittää merkittäviä muutoksia kauppapolitiikkaansa kauppapoliittisen maatutkintaelimen kokouksessa kahden kauppapoliittisen maatutkinnan välisenä aikana tai mahdollisuus tehdä maatutkinnan toisesta päivästä jäsenen pyynnöstä interaktiivisempi käyttämällä paneeleita tai siten, että WTO:n sihteeristö esittää maatutkinnan ensimmäisenä päivänä luettelon WTO:n jäsenten puheenvuorot esittävistä puhujista. Kauppapoliittinen maatutkintaelin voi tehdä päätöksen menettelytapasääntöjensä muuttamisesta WTO-sopimuksen IV artiklan 4 kohdan mukaisesti.

               (5)

               On unionin edun mukaista varmistaa hyvin toimiva kauppapoliittinen maatutkintamekanismi, jotta kaikki WTO:n jäsenet tutkitaan edelleen säännöllisesti ja jotta kauppapoliittisen maatutkintaelimen kokoukset ovat mahdollisimman tehokkaita ja hyvin valmisteltuja.

               (6)

               Tämän vuoksi on aiheellista määrittää, että WTO:ssa unionin puolesta esitettävä kanta on se, että WTO:n jäsenten kauppapoliittisten maatutkintojen tutkintavälejä pidennetään yhdellä vuodella ja kauppapoliittisen maatutkintaelimen menettelytapasääntöjä muutetaan maatutkintojen tekemisen helpottamiseksi,

         ON HYVÄKSYNYT TÄMÄN PÄÄTÖKSEN:
   1 artikla
   Maailman kauppajärjestön yleisneuvostossa esitettävä unionin kanta on liittyä konsensukseen WTO-sopimuksen liitteessä 3 olevan C kohdan ii alakohdan muuttamiseksi WTO:n jäsenten kauppapoliittisten maatutkintojen tutkintavälien pidentämiseksi yhdellä vuodella. WTO-sopimuksen liitteessä 3 olevan C kohdan ii alakohdassa määrätyt tutkintavälit riippuvat osuudesta maailmankaupasta ja ovat nykyään kaksi, neljä tai kuusi vuotta. Ne tullaan korvaamaan kolmen, viiden tai seitsemän vuoden tutkintaväleillä.
   Komissio esittää tämän kannan yleisneuvoston tulevassa kokouksessa.
   2 artikla
   Kauppapoliittisessa maatutkintaelimessä unionin puolesta esittävä kanta on liittyä konsensukseen kauppapoliittisen maatutkintaelimen menettelytapasääntöjen muuttamiseksi asiakirjan WT/RD/TPR/745 mukaisesti.
   Komissio esittää tämän kannan kauppapoliittisen maatutkintaelimen tulevassa kokouksessa.
   3 artikla
   Kun WTO-sopimuksen liitteessä 3 olevan C kohdan ii alakohtaa koskeva muutos on hyväksytty, se julkaistaan, sellaisena kuin WTO on antanut sen tiedoksi, Euroopan unionin virallisessa lehdessä.
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 11 päivänä toukokuuta 2017.

            Neuvoston puolesta

            Puheenjohtaja

         C. CARDONA


title: Neuvoston päätös 2007/665/YUTP, tehty 28 päivänä syyskuuta 2007 , Euroopan unionin ja Kroatian tasavallan välisen sopimuksen tekemisestä Kroatian tasavallan osallistumisesta Afganistanissa toteutettavaan Euroopan unionin poliisioperaatioon (EUPOL Afganistan)

text:
               13.10.2007

               FI

               Euroopan unionin virallinen lehti

               L 270/27

         NEUVOSTON PÄÄTÖS 2007/665/YUTP,
   tehty 28 päivänä syyskuuta 2007,
   Euroopan unionin ja Kroatian tasavallan välisen sopimuksen tekemisestä Kroatian tasavallan osallistumisesta Afganistanissa toteutettavaan Euroopan unionin poliisioperaatioon (EUPOL Afganistan)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 artiklan,
   ottaa huomioon puheenjohtajavaltion suosituksen,
   sekä katsoo seuraavaa:

               (1)

               Neuvosto hyväksyi 30 päivänä toukokuuta 2007 yhteisen toiminnan 2007/369/YUTP Euroopan unionin Afganistanissa toteuttaman poliisioperaation perustamisesta (EUPOL Afganistan) (1).

               (2)

               Yhteisen toiminnan 2007/369/YUTP 12 artiklan 5 kohdan mukaan kolmansien valtioiden osallistumista koskevat yksityiskohtaiset järjestelyt on vahvistettava sopimuksin Euroopan unionista tehdyn sopimuksen 24 artiklan mukaisesti.

               (3)

               Neuvosto valtuutti 13 päivänä syyskuuta 2004 puheenjohtajavaltion, tarvittaessa korkeana edustajana toimivan pääsihteerin avustamana, aloittamaan tulevia EU:n siviilikriisinhallintaoperaatioita varten neuvottelut kolmansien valtioiden kanssa Euroopan unionin ja kolmannen valtion välillä mallisopimuksen perusteella tehtävästä sopimuksesta, joka koskee kolmannen valtion osallistumista Euroopan unionin siviilikriisinhallintaoperaatioon. Tältä pohjalta puheenjohtajavaltio on neuvotellut Kroatian tasavallan kanssa sopimuksen Kroatian tasavallan osallistumisesta Afganistanissa toteutettavaan Euroopan unionin poliisioperaatioon (EUPOL Afganistan).

               (4)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta Euroopan unionin ja Kroatian tasavallan välinen sopimus Kroatian tasavallan osallistumisesta Afganistanissa toteutettavaan Euroopan unionin poliisioperaatioon (EUPOL Afganistan).
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa sopimus Euroopan unionia sitovasti.
   3 artikla
   Tämä päätös tulee voimaan päivänä, jona se tehdään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 28 päivänä syyskuuta 2007.

            Neuvoston puolesta

            Puheenjohtaja

         M. PINHO

      (1)  EUVL L 139, 31.5.2007, s. 33.
    ---documentbreak---

               13.10.2007

               FI

               Euroopan unionin virallinen lehti

               L 270/28

         KÄÄNNÖS
   Euroopan unionin ja Kroatian tasavallan välinen
   SOPIMUS
   Kroatian tasavallan osallistumisesta Afganistanissa toteutettavaan Euroopan unionin poliisioperaatioon (EUPOL Afganistan)
   EUROOPAN UNIONI (EU)
   ja
   KROATIAN TASAVALTA,
   jäljempänä ’osapuolet’, jotka
   OTTAVAT HUOMIOON:

               —

               Euroopan unionin neuvoston 30 päivänä toukokuuta 2007 Euroopan unionin Afganistanissa toteuttaman poliisioperaation perustamisesta (EUPOL Afganistan) hyväksymän yhteisen toiminnan 2007/369/YUTP (1),

               —

               Kroatian tasavallalle esitetyn kutsun osallistua EUPOL Afganistan -operaatioon,

               —

               Kroatian tasavallan tekemän päätöksen osallistua EUPOL Afganistan -operaatioon,

               —

               poliittisten ja turvallisuusasioiden komitean päätöksen hyväksyä Kroatian tasavallan osallistuminen EUPOL Afganistan -operaatioon,

         OVAT SOPINEET SEURAAVAA:
   1 artikla
   Operaatioon osallistuminen
   1.   Kroatian tasavalta liittyy tämän sopimuksen määräysten ja tarvittavien täytäntöönpanojärjestelyjen mukaisesti yhteiseen toimintaan 2007/369/YUTP ja kaikkiin yhteisiin toimintoihin tai päätöksiin, joilla Euroopan unionin neuvosto päättää jatkaa EUPOL Afganistan -operaatiota.
   2.   Kroatian tasavallan osallistuminen EUPOL Afganistan -operaatioon ei vaikuta Euroopan unionin päätöksenteon riippumattomuuteen.
   3.   Kroatian tasavalta varmistaa, että sen EUPOL Afganistan -operaatioon osallistuva henkilöstö noudattaa tehtäväänsä suorittaessaan

               —

               yhteistä toimintaa 2007/369/YUTP ja siihen mahdollisesti tehtyjä muutoksia,

               —

               operaatiosuunnitelmaa,

               —

               täytäntöönpanotoimenpiteitä.

         4.   Kroatian tasavallan EUPOL Afganistan -operaatioon lähettämä henkilöstö suorittaa tehtävänsä ja menettelee yksinomaan EUPOL Afganistan -operaation etujen mukaisesti.
   5.   Kroatian tasavalta antaa EUPOL Afganistan -operaation johtajalle ja Euroopan unionin neuvoston pääsihteeristölle ajoissa tiedon kaikista muutoksista, jotka koskevat sen osallistumista EUPOL Afganistan -operaatioon.
   6.   EUPOL Afganistan -operaatioon lähetetylle henkilöstölle suoritetaan terveystarkastus, heidät rokotetaan ja Kroatian tasavallan toimivaltainen viranomainen vahvistaa lääkärintodistuksella heidän sopivuutensa tehtäviin. EUPOL Afganistan -operaatioon lähetetyn henkilöstön jäsenen on toimitettava jäljennös kyseisestä todistuksesta.
   2 artikla
   Henkilöstön asema
   1.   Kroatian tasavallan EUPOL Afganistan -operaatioon lähettämän henkilöstön asemaan sovelletaan valtuuskunnan asemasta Euroopan unionin ja Afganistanin islamilaisen tasavallan välillä tehtyä sopimusta.
   2.   Kroatian tasavalta käyttää lainkäyttövaltaansa EUPOL Afganistan -operaatioon osallistuvaan henkilöstöönsä, sanotun kuitenkaan rajoittamatta 1 kohdassa tarkoitetun sopimuksen soveltamista.
   3.   Kroatian tasavalta vastaa kaikista EUPOL Afganistan -operaatioon osallistumiseen liittyvistä korvausvaatimuksista siitä riippumatta, onko sen henkilöstön jäsen vaatimuksen tekijänä vai kohteena. Kroatian tasavalta huolehtii lakiensa ja asetustensa mukaisesti sellaisten, erityisesti oikeudellisten tai kurinpidollisten, menettelyjen vireillepanosta, joihin mahdollisesti ryhdytään sen henkilöstön jäsentä vastaan.
   4.   Kroatian tasavalta sitoutuu antamaan tämän sopimuksen allekirjoittamisen yhteydessä lausuman kaikista EUPOL Afganistan -operaatioon osallistuville valtioille esitettävistä korvausvaatimuksista luopumisesta. Tällaisen lausuman malli on tämän sopimuksen liitteessä.
   5.   Euroopan unioni varmistaa, että sen jäsenvaltiot antavat tämän sopimuksen allekirjoituksen yhteydessä lausuman, jossa ne luopuvat korvausvaatimuksista, kun on kyse Kroatian tasavallan osallistumisesta EUPOL Afganistan -operaatioon.
   3 artikla
   Turvaluokitellut tiedot
   1.   Kroatian tasavalta toteuttaa tarvittavat toimenpiteet sen varmistamiseksi, että EU:n turvaluokitellut tiedot suojataan noudattaen neuvoston päätöksessä 2001/264/EY (2) olevia Euroopan unionin neuvoston turvallisuussääntöjä sekä toimivaltaisten viranomaisten, mukaan lukien EUPOL Afganistan -operaation johtajan, antamia lisäohjeita.
   2.   Turvaluokiteltujen tietojen vaihtamiseen sovellettavista turvallisuusmenettelyistä 10 päivänä huhtikuuta 2006 tehdyn Euroopan unionin ja Kroatian tasavallan välisen sopimuksen (3) määräyksiä sovelletaan EUPOL Afganistan -operaation yhteydessä.
   4 artikla
   Johtamisjärjestely
   1.   Kaikki EUPOL Afganistan -operaatioon osallistuvat henkilöstön jäsenet toimivat kansallisten viranomaistensa alaisina.
   2.   Kansalliset viranomaiset siirtävät operatiivisen johtosuhteen EUPOL Afganistan -operaation johtajalle, joka johtaa operaatiota hierarkkisen johtamisrakenteen avulla.
   3.   Operaation johtaja johtaa EUPOL Afganistan -operaatiota ja vastaa sen päivittäisestä hallinnosta.
   4.   Kroatian tasavallalla on samat oikeudet ja velvoitteet kuin operaatioon osallistuvilla Euroopan unionin jäsenvaltioilla EUPOL Afganistan -operaation päivittäisessä toteuttamisessa tämän sopimuksen 1 artiklan 1 kohdassa mainittujen oikeudellisten välineiden mukaisesti.
   5.   EUPOL Afganistan -operaation johtaja vastaa EUPOL Afganistan -operaation henkilöstön kurinpidollisesta valvonnasta. Asianomainen kansallinen viranomainen vastaa tarvittaessa kurinpitotoimista.
   6.   Kroatian tasavalta nimeää yhteyshenkilön, joka edustaa sen kansallista osastoa EUPOL Afganistan -operaatiossa. Yhteyshenkilö raportoi EUPOL Afganistan -operaation johtajalle kansallisista asioista ja vastaa osastonsa päivittäisestä kurinpidosta.
   7.   Euroopan unioni tekee päätöksen operaation lopettamisesta ja kuulee Kroatian tasavaltaa ennen päätöksen tekemistä, jos Kroatian tasavalta osallistuu yhä EUPOL Afganistan -operaatioon sen lopettamispäivänä.
   5 artikla
   Rahoitusnäkökohdat
   1.   Kroatian tasavalta vastaa kaikista sen operaatioon osallistumiseen liittyvistä kustannuksista lukuun ottamatta niitä kustannuksia, jotka operaation toimintatalousarviossa kuuluvat yhteisiin kustannuksiin.
   2.   Jos Afganistanista oleville luonnollisille tai oikeushenkilöille aiheutuu kuolema, loukkaantuminen, vahinko taikka menetys, Kroatian tasavalta maksaa korvauksia, jos sen on todettu olevan korvausvastuussa, tämän sopimuksen 2 artiklan 1 kohdassa tarkoitetussa valtuuskunnan asemaa koskevassa sopimuksessa, jos sellainen on tehty, vahvistettujen edellytysten mukaisesti.
   6 artikla
   Toimintatalousarvioon osallistuminen
   Koska Kroatian tasavallan tarjoama merkittävä osuus on välttämätön operaation kannalta, Kroatian tasavalta vapautetaan EUPOL Afganistan -operaation toimintatalousarvioon osallistumisesta.
   7 artikla
   Tämän sopimuksen täytäntöönpanojärjestelyt
   Tämän sopimuksen täytäntöönpanon edellyttämistä teknisistä ja hallinnollisista järjestelyistä sovitaan korkeana edustajana toimivan pääsihteerin sekä Kroatian tasavallan asiaankuuluvien viranomaisten välillä.
   8 artikla
   Noudattamatta jättäminen
   Mikäli osapuoli ei noudata tässä sopimuksessa määrättyjä velvoitteitaan, toisella osapuolella on oikeus irtisanoa tämä sopimus ilmoittamalla siitä kirjallisesti diplomaattiteitse kuukautta etukäteen.
   9 artikla
   Riitojen ratkaiseminen
   Tämän sopimuksen tulkintaan ja soveltamiseen liittyvät riidat ratkaistaan osapuolten välillä diplomaattisin keinoin.
   10 artikla
   Voimaantulo
   1.   Tämä sopimus tulee voimaan sen kuukauden ensimmäisenä päivänä, joka seuraa osapuolten toisilleen diplomaattiteitse antamaa ilmoitusta siitä, että ne ovat saattaneet tarvittavat sisäiset menettelyt päätökseen.
   2.   Tätä sopimusta sovelletaan väliaikaisesti sen allekirjoittamispäivästä.
   3.   Tämä sopimus on voimassa Kroatian tasavallan operaatioon osallistumisen ajan.

      Tehty Brdo pri Kranjussa neljäntenä päivänä lokakuuta vuonna kaksituhattaseitsemän englannin kielellä kahtena kappaleena.

            Euroopan unionin puolesta

            Kroatian tasavallan puolesta

      (1)  EUVL L 139, 31.5.2007, s. 33.

      (2)  EYVL L 101, 11.4.2001, s. 1. Päätös sellaisena kuin se on viimeksi muutettuna päätöksellä 2007/438/EY (EUVL L 164, 26.6.2007, s. 24).

      (3)  EUVL L 116, 29.4.2006, s. 74.
   LIITE
   Lausumat
   (2 artiklan 4 ja 5 kohdassa tarkoitetut)
   EU:N JÄSENVALTIOIDEN LAUSUMA
   ”Euroopan unionin Afganistanissa toteuttaman poliisioperaation perustamisesta (EUPOL Afganistan) 30 päivänä toukokuuta 2007 hyväksyttyä yhteistä toimintaa 2007/369/YUTP soveltavat EU:n jäsenvaltiot pyrkivät omien oikeusjärjestelmiensä mukaisissa rajoissa mahdollisuuksien mukaan luopumaan Kroatian tasavallalle esitettävistä korvausvaatimuksista, jotka perustuvat niiden lähettämän henkilöstön jäsenen loukkaantumiseen tai kuolemaan taikka sellaisen omaisuuden vahingoittumiseen tai menetykseen, jonka ne omistavat ja jota EUPOL Afganistan -operaatio käyttää,

               —

               jos loukkaantumisen, kuoleman, vahingon tai menetyksen aiheutti Kroatian tasavallasta kotoisin oleva henkilöstön jäsen suorittaessaan tehtäviään EUPOL Afganistan -operaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä,

               —

               tai jos loukkaantuminen, kuolema, vahinko tai menetys aiheutui Kroatian tasavallan omistaman omaisuuden käyttämisestä edellyttäen, että sitä käytettiin operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän Kroatian tasavallasta kotoisin olevan EUPOL Afganistan -operaation henkilöstön jäsenen törkeästä huolimattomuudesta tai tahallisesta laiminlyönnistä.”

         KROATIAN TASAVALLAN JULISTUS
   ”Euroopan unionin Afganistanissa toteuttaman poliisioperaation perustamisesta (EUPOL Afganistan) 30 päivänä toukokuuta 2007 hyväksyttyä yhteistä toimintaa 2007/369/YUTP soveltava Kroatian tasavalta pyrkii oman oikeusjärjestelmänsä mukaisissa rajoissa mahdollisuuksien mukaan luopumaan muille EUPOL Afganistan -operaatioon osallistuville valtioille esitettävistä korvausvaatimuksista, jotka perustuvat sen lähettämän henkilöstön jäsenen loukkaantumiseen tai kuolemaan taikka sellaisen omaisuuden vahingoittumiseen tai menetykseen, jonka se omistaa ja jota EUPOL Afganistan -operaatio käyttää,

               —

               jos loukkaantumisen, kuoleman, vahingon tai menetyksen aiheutti henkilöstön jäsen suorittaessaan tehtäviään EUPOL Afganistan -operaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä,

               —

               tai jos loukkaantuminen, kuolema, vahinko tai menetys aiheutui EUPOL Afganistan -operaatioon osallistuvien valtioiden omistaman omaisuuden käyttämisestä edellyttäen, että sitä käytettiin operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän EUPOL Afganistan -operaation henkilöstön jäsenen törkeästä huolimattomuudesta tai tahallisesta laiminlyönnistä.”